 

# **Asesiad gan gyflogwr ar gyfer cofrestru gweithiwr gofal cymdeithasol**

Dylai cyflogwyr ddefnyddio’r canllaw hwn i benderfynu a yw gweithiwr gofal cymdeithasol yn addas i ymarfer ac a oes ganddo’r ddealltwriaeth briodol i wneud cais i gofrestru gyda ni.

Mae’r cymwyseddau a restrir wedi’u seilio ar ddealltwriaeth gweithiwr gofal cymdeithasol o egwyddorion gofal cymdeithasol yng Nghymru, y bydd arno eu hangen i gyflawni ei rôl.

Dylai cyflogwyr ddarllen y rhestr a chymeradwyo cais y gweithiwr os ydynt yn fodlon bod y gweithiwr yn meddu ar y ddealltwriaeth briodol.

**Tystiolaeth**

Yn ôl y gyfraith, mae’n ofynnol i weithwyr gofal cymdeithasol ddangos tystiolaeth o’u dealltwriaeth fel rhan o’u cais i gofrestru. Bydd y canllaw hwn yn helpu gweithwyr gofal cymdeithasol a’u cyflogwyr i ddarparu’r dystiolaeth briodol.

Caiff Gofal Cymdeithasol Cymru ac Arolygiaeth Gofal Cymru (AGC) weld sampl o’r dystiolaeth a ddefnyddioch i ategu eich penderfyniad, felly dylech sicrhau ei bod ar gael i ni os gofynnwn amdani. Gallwch ddefnyddio’r [cofnod tystiolaeth](https://gofalcymdeithasol.cymru/adnoddau/cofnod-tystiolaeth) hwn i gofnodi’ch tystiolaeth.

Gallai enghreifftiau o dystiolaeth gynnwys y canlynol (ond nid yw’n gyfyngedig iddynt):

* adolygiad o gyfnod prawf a gweithgareddau sefydlu
* cofnodion hyfforddiant neu fynychu cyrsiau
* tystysgrifau a gafwyd trwy hyfforddiant asesedig, fel symud a thrafod, cymorth cyntaf a hylendid bwyd
* nodiadau arsylwi, trafodaethau, goruchwyliaeth a/neu arfarnu
* cyfarfodydd tîm
* cwblhau’r Dyfarniad Egwyddorion a Gwerthoedd neu Fframwaith Sefydlu Cymru Gyfan
* adborth gan gydweithwyr a phobl sy’n defnyddio gofal a chymorth.

**Sut i gadarnhau asesiad gan gyflogwr**

Llenwch yr adrannau perthnasol a rhowch dystiolaeth o sut mae’r gweithiwr gofal cymdeithasol wedi dangos ei ddealltwriaeth briodol.

Yn rhan o’i gais, gofynnir i’r gweithiwr gofal cymdeithasol nodi ei reolwr o restr ar GCCarlein. Cysylltir â’r rheolwr drwy e-bost i gadarnhau’r cais.



# **Ffurflen asesiad gan gyflogwr**

**Enw’r gweithiwr:**

**Enw’r rheolwr:**

Darllenwch ac adolygwch y rhestr isod.

Ticiwch y blwch os ydych yn hyderus bod y gweithiwr gofal cymdeithasol yn meddu ar y ddealltwriaeth briodol.

**Mae gan y gweithiwr gofal cymdeithasol ddealltwriaeth o’r canlynol:**

* Côd Ymarfer Proffesiynol Gofal Cymdeithasol
* egwyddorion Deddf Gwasanaethau Cymdeithasol a Llesiant (Cymru) 2014
* sut i weithio mewn ffyrdd sy’n ymgorffori dulliau wedi’u seilio ar hawliau ac sy’n canolbwyntio ar yr unigolyn/y plentyn mewn arferion dydd i ddydd
* sut i hyrwyddo a pharchu cydraddoldeb, amrywiaeth a chynhwysiant
* sut i ddefnyddio amrywiaeth o ddulliau cyfathrebu ac addasu dulliau cyfathrebu
* pwysigrwydd yr iaith Gymraeg, diwylliant Cymreig a hunaniaeth Gymreig i’r rhai y mae’n eu cynorthwyo
* sut gall credoau, gwerthoedd a phrofiadau’r gweithiwr effeithio ar ei agwedd a’i ymddygiad, a sut gall hyn effeithio ar bobl eraill
* sut i hyrwyddo a chefnogi’r broses o ddiogelu unigolion.

## **Cymeradwyaeth y cyflogwr**

[ ]  Rwyf yn cadarnhau bod y gweithiwr yn gallu gwneud cais i gofrestru gyda Gofal Cymdeithasol Cymru.

A chithau’n gyflogwr, disgwylir i chi bellach gynorthwyo eich gweithwir i gwblhau [Fframwaith Sefydlu Cymru Gyfan](https://gofalcymdeithasol.cymru/dysgu-a-datblygu/sefydlu-ar-gyfer-iechyd-a-gofal-cymdeithasol-awif) a chyflawni’r cymwysterau sy’n ofynnol ar gyfer ei rôl o fewn y tair blynedd nesaf. Mae rhagor o wybodaeth ar gael ar [ein gwefan.](https://gofalcymdeithasol.cymru)